તો ભગવાન શંકરની કારુણિક મૂર્તિ છે. અને ભગવાન શંકર તો કરુણાવતારમ્ છે. અને કારુણિક શંકર શું કરે છે? ‘અનંગમોચનમ્.’ મોચનનો અર્થ નાશ કરવો એટલો જ ન કરશો. મોચનનો અર્થ સમાજમાં પ્રસ્થાપિત કરવું એવો પણ થાય છે. આપણે એક જ અર્થ સમજ્યા છીએ કે મોચન એટલે મિટાવવું. ‘અનંગમોચનમ્’માં કામને મિટાવવાની વાત નથી, કામને પુન:સ્થાપિત પણ કરવાની વાત છે. ‘અનંગમોચન’નો અર્થ કામદહન એટલો જ નથી. શંકરે કામને બાળી નાખ્યો હોત અને પછી પ્રસ્થાપિત ન કર્યો હોત તો આપણે કોઇ હોત જ નહીં! પરંતુ શંકરે કામને સ્થાપિત કર્યો. કામની મૂળ પ્રકૃતિમાં પ્રગટીકરણ કર્યું.